Diari Oficial de la Generalitat Valenciana


Sumari del DOGV 6033, del 11-06-2009 (2009/6717)

RESOLUCIÓ de 6 d'abril de 2009, de la Direcció General d'Energia, per la qual s'atorga a Gas Natural Cegas, SA, autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa en el sector U-4, zona industrial L'Eixample del Molí, al terme municipal de Castelló de Rugat. Expedient número CBREDE 2007/54/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6717


Data del document
:   06-04-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de Rugat
    * empresa privada
    * gas natural

RESOLUCIÓ de 6 d'abril de 2009, de la Direcció General d'Energia, per la qual s'atorga a Gas Natural Cegas, SA, autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa en el sector U-4, zona industrial L'Eixample del Molí, al terme municipal de Castelló de Rugat. Expedient número CBREDE 2007/54/46. [2009/6717]  
Vist l'expedient amb referència CBREDE 2007/54/46 incoat pel Servici Territorial d'Energia de València, a instància de Gas Natural Distribución SDG, SA, amb domicili a l'efecte de notificacions a València (46483), Gravador Esteve, 14, relatiu a la sol·licitud de 22 d'octubre de 2007 sobre l'autorització administrativa i l'aprovació del projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament en el sector U-4, zona industrial L'Eixample del Molí, al terme municipal de Castelló de Rugat, província de València. S'adjunta el projecte firmat per un tècnic competent i visat pel col·legi oficial corresponent, el 10 d'octubre de 2007.  
Vist que per Resolució de la Direcció General d'Energia, de 23 de juny de 2008, es procedix a realitzar el canvi de titularitat de les instal·lacions de transport secundari de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Distribución, SDG, SA, a favor de Gas Natural Cegas, SA, entre les quals figura la instal·lació que se sol·licita en l'expedient abans indicat.  
Vist que va ser realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Provincia de València, el dia 24 de maig de 2008, en el Diari Oficial de la Comunitat Valenciana, de 23 de maig de 2008, i en els diaris de premsa ABC i Las Provincias de 30 de maig 2008.   
Segons consta en l'expedient remés no han sigut presentades al·legacions a la petició efectuada.  
Vist que, de conformitat amb el que establix el Reial Decret 1434/2002, es va remetre separata de la instal·lació projectada a l'Ajuntament de Castelló de Rugat, únic afectat, amb les característiques generals de la instal·lació, a l'efecte d'establir les condicions tècniques oportunes, així com un informe sobre l'adaptació del projecte al planejament urbanístic segons el que establix l'article 75 de la Llei 16/2003, de 17 de desembre.   
El mencionat Ajuntament va remetre l'informe sol·licitat en el qual manifesta que no hi ha inconvenient al desplaçament projectat.  
Vist que igualment i d'acord amb el mencionat Reial Decret 1434/2002 es va remetre la separata de la instal·lació projectada amb les característiques generals de la instal·lació a la resta de les administracions públiques, organismes i, si és el cas, empreses de servicis públics o d'interés general afectats a l'efecte de donar la seua conformitat o l'oposició al projecte i establir, si és el cas, les condicions tècniques procedents, concretament a:  
- Diputació de València. Àrea de Carreteres, per afecció a la carretera CV-615, manifesta en l'informe de contestació que la carretera indicada és l'actual CV-614 i que, sobre el paral·lelisme proposat, no hi ha inconvenient en l'execució.  
- Iberdrola Distribución Eléctrica, SAU, contesta que en la zona de projecte de la instal·lació estan previstes noves infraestructures elèctriques i que ambdós instal·lacions hauran de compatibilitzar-se.  
- Confederació Hidrogràfica del Xúquer, sobre l'encreuament del barranc del Camí de Ràfol, emet un informe per mitjà del qual autoritza l'encreuament esmentat, amb les especificacions generals i particulars que l'informe conté.  
Comunicades les contestacions esmentades a l'empresa peticionària, esta va manifestar la seua conformitat amb les condicions que estes contenen.  
Vist que Gas Natural Cegas, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció del desplaçament projectat és resoldre les afeccions en la xarxa de gas existent amb motiu de la urbanització del nou sector U-4 en la zona industrial L'Eixample del Molí, al terme municipal de Castelló de Rugat.  
Vist que el Servici Territorial d'Energia de València, encarregat de la instrucció de l'expedient de sol·licitud, n'ha emés un informe favorable.  
Atés el contingut de l'article 73 del capítol V de la Llei 34/1998, de 7 d'octubre, del Sector d'Hidrocarburs, modificat pel Reial Decret 5/2005, d'11 de març, de millores urgents per a l'impuls a la productivitat i per a la millora de la contractació pública, sobre l'autorització d'instal·lacions de distribució de gas natural, contingut i requisits d'esta, així com que seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables, la corresponent legislació sectorial i, en especial, les relatives a l'ordenació del territori i al medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar autorització administrativa a l'empresa Gas Natural Cegas, SA, per a la construcció de les instal·lacions corresponents a la xarxa de gas natural en alta pressió A (APA)(1), consistent en el desplaçament de la xarxa en el sector U-4 de la zona industrial L'Eixample del Molí, al terme municipal de Castelló de Rugat, província de València.  
La present autorització quedarà sotmesa a les condicions que consten a continuació:   
1. La Companyia Gas Natural Cegas, SA, complirà les obligacions que estrictament s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que siga de l'aplicació del règim reglamentàriament establit per a les connexions.   
2. El titular de la present autorització gaudirà, com a distribuïdor, dels drets que assenyala l'article 75 de la Llei 12/2007, de 2 de juliol (BOE 03.07.2007), per la qual es modifica la Llei 34/1998, de 7 d'octubre, del Sector d'Hidrocarburs.   
3. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
4. La present autorització s'atorga sense perjuí de tercers i deixant fora de perill els drets particulars.  
5. Serà causa de revocació de la present autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte tècnic d'execució, firmat per tècnic competent i visat pel col·legi oficial corresponent el 10 d'octubre de 2007, les característiques principals del qual s'indiquen a continuació:  
- Tipus de gas: gas natural.  
- Traçat: desplaçament de la canonada actual existent de la xarxa de distribució (RAA-15,19), que s'anul·la i consta de dos trams. El primer entre els vèrtexs V-0 a V-14, i el segon, que deriva de l'anterior, entre els vèrtexs V-9.1 a V-9.8, de connexions a indústries.  
- Canonades: el primer tram s'unix en el seu origen a la xarxa existent (acer al carboni, de 6''de diàmetre) i finalitza per mitjà d'una T de presa de càrrega de tres vies de 4''de diàmetre, en la xarxa existent (acer al carboni de 4''de diàmetre).  
En el segon tram comença en la T simple situada entre els vèrtexs V-9 i V-10 i finalitza en la unió amb la xarxa de la canonada existent (acer al carboni de 4''de diàmetre).  
Ambdós trams s'executen en canonada d'acer al carboni de diàmetre 6'', grossària mínima 4'00 mm, qualitat API 5L, grau B, a una MOP(2) de 16 bar. Longitud total de 513'86 ml en zona urbana.  
Les canonades discorren soterrades a les profunditats següents:  
Les canonades discorren en condicions normals a una profunditat de 0'60 m en les voreres, i a 0'80 m en un altre tipus de terreny.  
En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1'50 i 2'50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1'50 m, com a mínim, i per al cas d'encreuaments amb ferrocarrils, la profunditat mínima serà de 2'50 m.   
- Pressió de disseny: pressió màxima de treball: alta pressió A (APA)(1)   
- Proteccions. Revestiment extern per a la canonada per mitjà de polietilé extrudit d'1'8 o 3'5 mm, igualment per a unions i accessoris. Disposa de protecció catòdica per mitjà de corrent galvànic imprés, que donarà continuïtat amb la canalització existent.  
- Protecció mecànica: llosa de formigó armat al llarg de la canalització instal·lada, així com en els trams de presa en càrrega.  
- Pressupost del projecte: 39.879'74 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.   
2. El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement, i presentarà l'oportú certificat de direcció, subscrit per tècnic competent i visat pel col·legi oficial, així com els requisits tècnics essencials i mesures de seguretat mínimes incloses en les Instruccions Tècniques Complementàries segons el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar les inspeccions d'estos, en cas de considerar-ho convenient.  
4. L'administració deixarà sense efecte la present resolució en el moment en què observe l'incompliment de les condicions imposades per esta. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. El termini d'execució de les obres serà de 2 mesos a partir de la notificació de la present resolució. No obstant això, abans de l'acabament del termini esmentat, Gas Natural Cegas, SA, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
(1) APA: 4 bar< P = 16 bar  
(2) MOP: Pressió Màxima d'Operació  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 6 d'abril de 2009.- El director general d'Energia: Antonio Cejalvo Lapeña.